Diari Oficial de la Generalitat Valenciana


Sumari del DOGV 8017, del 07-04-2017 (2017/3020)

Extracte de Resolució de 3 d'abril de 2017, de la Conselleria de Transparència, Responsabilitat Social, Participació i Cooperació, per la qual es convoquen per a l'exercici 2017 les subvencions destinades a associacions, fundacions i altres entitats i organitzacions sense ànim de lucre de la Comunitat Valenciana, per a la realització d'actuacions relacionades amb la formació i divulgació en matèria de responsabilitat social.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8017

Data del DOGV
:   07-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3020


Data del document
:   03-04-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Extracte

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * participació social
    * ajuda pública

Extracte de Resolució de 3 d'abril de 2017, de la Conselleria de Transparència, Responsabilitat Social, Participació i Cooperació, per la qual es convoquen per a l'exercici 2017 les subvencions destinades a associacions, fundacions i altres entitats i organitzacions sense ànim de lucre de la Comunitat Valenciana, per a la realització d'actuacions relacionades amb la formació i divulgació en matèria de responsabilitat social. [2017/3020]  
BDNS (Identif.): 341275  
De conformitat amb el que disposen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la base de dades nacionals de subvencions  
http://www.pap.minhap.gob.es/bdnstrans  
  
Primer. Beneficiaris  
Les associacions, fundacions i altres entitats i organitzacions sense ànim de lucre amb domicili social a la Comunitat Autònoma Valenciana, legalment constituïdes i inscrites en el registre que corresponga, i que disposen d'una seu central o delegació permanent en el territori de la Comunitat Valenciana.  
  
Segon. Finalitat  
Finançar les següents actuacions relacionades amb la formació i divulgació en matèria de responsabilitat social:  
1. L'organització de congressos, jornades, trobades, conferències, xarrades o taules redones relacionades amb el desenvolupament i la difusió de la responsabilitat social.  
2. L'edició de publicacions relacionades amb les actuacions anteriorment descrites i aquelles que tinguen com a finalitat la recopilació d'experiències i materials de responsabilitat social per a la seua difusió.  
  
Tercer. Bases reguladores  
Ordre 6/2016, de 14 de setembre, de la Conselleria de Transparència, Responsabilitat Social, Participació i Cooperació, s'estableixen les bases reguladores de la concessió de subvencions destinades a associacions, fundacions i altres entitats i organitzacions sense ànim de lucre de la Comunitat Valenciana, per a la realització d'actuacions relacionades amb la formació i divulgació en matèria de responsabilitat social (DOCV 7874, 15.09.2016).  
  
Quart. Import  
Aquesta convocatòria de subvencions es finançarà a càrrec de l'aplicació pressupostària 72.69.81.695.65.5, línia S8055000, dels pressupostos de la Generalitat per a l'exercici 2017, amb un crèdit màxim de setanta-cinc mil euros (75.000,00 euros).  
Les subvencions seran de quantia variable, determinada proporcionalment en funció de la puntuació obtinguda en virtut dels criteris de valoració i distribució establits en la base sisena de l'Ordre 6/2016, de 14 de setembre, de la Conselleria de Transparència, Responsabilitat Social, Participació i Cooperació.  
Per mitjà d'aquestes subvencions es contribuirà al finançament total o parcial de les despeses ocasionades en el desenvolupament de les actuacions subvencionables que realitzen les entitats i organitzacions sol·licitants.  
  
Cinqué. Termini de presentació de sol·licituds  
El termini de presentació de sol·licituds serà d'un mes comptador a partir de l'endemà de la publicació d'aquest extracte en el Diari Oficial de la Generalitat Valenciana.  
  
València, 3 d'abril de 2017.- El conseller de Transparència, Responsabilitat Social, Participació i Cooperació: Manuel Alcaraz Ramos.